CELEX: 62016CN0171
Language: el
Date: 2016-03-24 00:00:00
Title: Υπόθεση C-171/16: Αίτηση προδικαστικής αποφάσεως την οποία υπέβαλε το Rayonen sad Sofia (Βουλγαρία) στις 24 Μαρτίου 2016 — Ποινική διαδικασία κατά Trayan Beshkov

6.6.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 200/11
            
         Αίτηση προδικαστικής αποφάσεως την οποία υπέβαλε το Rayonen sad Sofia (Βουλγαρία) στις 24 Μαρτίου 2016 — Ποινική διαδικασία κατά Trayan Beshkov
   (Υπόθεση C-171/16)
   (2016/C 200/17)
   Γλώσσα διαδικασίας: η βουλγαρική
   
      Αιτούν δικαστήριο
   
   Rayonen sad Sofia
   
      Ποινική διαδικασία ενώπιον του αιτούντος δικαστηρίου κατά
   
   Trayan Beshkov
   
      Προδικαστικά ερωτήματα
   
   
               1)
            
            
               Πώς πρέπει να ερμηνεύεται ο όρος «νέα ποινική διαδικασία» που περιλαμβάνεται στην απόφαση-πλαίσιο 2008/675/ΔΕΥ του Συμβουλίου, της 24ης Ιουλίου 2008, για τη συνεκτίμηση των καταδικαστικών αποφάσεων μεταξύ των κρατών μελών της Ευρωπαϊκής Ένωσης επ’ ευκαιρία νέας ποινικής διαδικασίας; Πρέπει μια τέτοια διαδικασία να συνδέεται υποχρεωτικώς με την κήρυξη της ενοχής για ορισμένη αξιόποινη πράξη ή μπορεί επίσης να πρόκειται για διαδικασία στο πλαίσιο της οποίας, κατά το εθνικό δίκαιο του δεύτερου κράτους μέλους, η ποινή που έχει επιβληθεί με προγενέστερη δικαστική απόφαση απορροφά ή συνυπολογίζεται με άλλη ποινή ή πρέπει να εκτίεται χωριστά;
            
         
               2)
            
            
               Έχει το άρθρο 3, παράγραφος 1, σε συνδυασμό με την αιτιολογική σκέψη 13 της αποφάσεως-πλαισίου 2008/675/ΔΕΥ του Συμβουλίου, της 24ης Ιουλίου 2008, για τη συνεκτίμηση των καταδικαστικών αποφάσεων μεταξύ των κρατών μελών της Ευρωπαϊκής Ένωσης επ’ ευκαιρία νέας ποινικής διαδικασίας, την έννοια ότι δεν απαγορεύει εθνική ρύθμιση κατά την οποία η διαδικασία για τη συνεκτίμηση προγενέστερης καταδικαστικής αποφάσεως που έχει εκδοθεί σε άλλο κράτος μέλος δεν μπορεί να κινηθεί με αίτηση του καταδικασθέντος, αλλά μόνο από το κράτος μέλος στο οποίο εκδόθηκε η προγενέστερη καταδικαστική απόφαση ή από το κράτος μέλος στο οποίο διεξάγεται η νέα ποινική διαδικασία;
            
         
               3)
            
            
               Έχει το άρθρο 3, παράγραφος 3, της αποφάσεως-πλαισίου 2008/675/ΔΕΥ του Συμβουλίου, της 24ης Ιουλίου 2008, για τη συνεκτίμηση των καταδικαστικών αποφάσεων μεταξύ των κρατών μελών της Ευρωπαϊκής Ένωσης επ’ ευκαιρία νέας ποινικής διαδικασίας, την έννοια ότι δεν επιτρέπει στο κράτος στο οποίο διεξάγεται η νέα ποινική διαδικασία να τροποποιεί τον τρόπο εκτίσεως της ποινής που έχει επιβληθεί στο κράτος μέλος στο οποίο εκδόθηκε η προγενέστερη καταδικαστική απόφαση, συμπεριλαμβανομένης της περιπτώσεως στην οποία, κατά το εθνικό δίκαιο του δεύτερου κράτους μέλους, η ποινή που επιβλήθηκε με την προγενέστερη δικαστική απόφαση απορροφά ή συνυπολογίζεται με άλλη ποινή ή πρέπει να εκτίεται χωριστά;